Gebedsmateriaal - Lente - Fontainebleau Gemeenskapskerk
Gebedsmateriaal : September
Ons is opgewonde om die gebedsmateriaal vir September bekend te stel. Ons sal dié materiaal daagliks WhatsApp. Dit kan ook hier afgelaai word.
Lente - September gebedskalender
by Voorgelees: Adri-Marie van Heerden | Gedig deur John O'Donohue
SKRYF 'N GEBED
Luister na die John O'Donohue gebed hierbo en lees die openingswoorde van die gebedskalender.
Lente is uiteindelik hier! Lente bring dikwels nuwe moed soos wat ons nuwe groen blare en kleurvolle bloeisels om ons begin raaksien.
Skryf 'n eenvoudige kort gebed neer van wat jy graag vir God wil vra vir hierdie ''nuwe lewe'' maand. Wat het jy nodig? Wat benodig jy dat God in, om en deur jou doen? Wat vra God?
Dit help indien die gebed kort is en gememoriseer kan word, bv. "Here, waar daar dooie takke is, bring U bloeisels"
Ons gaan 'n paar keer terugkom na hierdie hartsgebed. Sit dit iewers op in jou huis waar jy dit gereeld kan sien.
Ons stuur daaglikse WhatsApp boodskappe uit die kalender. As jy wil deel word van die lys, kontak gerus die kerkkantoor.